Държавен вестник, бр. 98, 2014 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  98
МИНИСТЕРСКИ СЪВЕТ
ПОСТАНОВЛЕНИЕ № 372 
ОТ 20 НОЕМВРИ 2014 Г.
за одобряване на допълнителни трансфери 
за 2014 г. за изплащане на допълнително 
възнаграждение за постигнати резултати от 
труда на директорите на общинските детски 
градини, училища и обслужващи звена и на 
педагогическите специалисти в общинските 
обслужващи звена
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни транс-
фери в размер 4 289 645 лв. за изплащане на 
допълнително възнаграждение за постигнати 
резултати от труда през учебната 2013/2014 г. 
на директорите на общинските детски гра-
дини, училища и обслужващи звена и на 
педагогическия персонал в обслужващите 
звена, разпределени по общини съгласно 
приложението. 
(2) Допълнителните трансфери по ал. 1 
да се осигурят за сметка на намаление на 
утвърдените разходи по „Политика в област­
та на всеобхватно, достъпно и качествено 
образование и обучение в предучилищното 
възпитание и подготовка и училищното обра-
зование. Учене през целия живот“, бюджетна 
програма „Училищно образование“ по бю-
джета на Министерството на образованието 
и науката за 2014 г. 
(3) Допълнителните трансфери се предос-
тавят по бюджетите на общините от централ-
ния бюджет под формата на обща субсидия 
за делегираните от държавата дейности за 
сметка на намаление на бюджетното взаимо-
отношение на централния бюджет с бюджета 
на Министерството на образованието и нау-
ката за 2014 г.
Чл. 2. Министърът на образованието и 
науката да извърши съответните промени 
по бюджета на Министерството на образо-
ванието и науката и да уведоми министъра 
на финансите.
Чл. 3. Министърът на финансите да извър-
ши налагащите се промени по централния 
бюджет, включително по бюджетните вза-
имоотношения на общините с централния 
бюджет за 2014 г.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси и чл. 89 от Закона за държавния 
бюджет на Република България за 2014 г. и 
във връзка с чл. 13, ал. 2 от Наредба № 1 на 
министъра на образованието и науката от 
2010 г. за работните заплати на персонала в 
звената от системата на народната просвета 
(обн., ДВ, бр. 4 от 2010 г.; изм. и доп., бр. 14 
от 2013 г. и бр. 71 от 2014 г.).
§ 2. Изпълнението на постановлението се 
възлага на министъра на образованието и 
науката и на кметовете на общини.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
За главен секретар на Министерския съвет:  
Веселин Даков
ПРЕЗИДЕНТ  
НА РЕПУБЛИКАТА
УКАЗ № 275
На основание чл. 98, т. 6 от Конституцията 
на Република България
П О С Т А Н О В Я В А М :
Назначавам Румяна Тодорова Митре-
ва – извънреден и пълномощен посланик на 
Република България в Кралство Норвегия, 
и за извънреден и пълномощен посланик на 
Република България в Република Исландия 
със седалище в Осло.
Изпълнението на указа възлагам на ми-
нистъра на външните работи.
Издаден в София на 20 ноември 2014 г.
Президент на републиката: 
Росен Плевнелиев
Министър-председател: 
Бойко Борисов
Подпечатан с държавния печат.
8298
бр. 19, 54 и 77 от 2012 г. и бр. 17 от 2013 г.) 
в чл. 34, ал. 2 след думите „подзаконовите 
нормативни актове по прилагането им“ се 
добавя „както и за нарушение на Закона за 
независимия финансов одит“.
§ 12. Законът влиза в сила от деня на об-
народването му в „Държавен вестник“.
Законът е приет от 43-то Народно събра-
ние на 26 ноември 2014 г. и е подпечатан с 
официалния печат на Народното събрание.
 Председател на Народното събрание: 
Цецка Цачева
8357